Mazda se splinternuwe BT-50Mazda stel op 15 Julie sy splinternuwe BT-50-bakkie bekend. Die nuwe BT-50 is op Isuzu se volgende D-Max geskoei. Die binneruim is gepeper met luukshede soos ŉ 7″- of 9″-raakskerm met Apple CarPlay en Android Auto. Daar is ŉ truratkamera, parkeersensors, LED-ligte, wegtrekhulp, afdraandebeheer, sleephulpmiddels, spoedkontrole en sewe lugsakke. Daar gaan drie weergawes beskikbaar wees – Active, Dynamic en Individual. Die intreemodel maak gebruik van ŉ splinternuwe 1.9-turbodiesel-enjin wat 110 kW en 350 Nm bied. Dié enjin is beskikbaar in handrat of outo. Die Dynamic- en Individual-modelle maak gebruik van ŉ nuwe 3.0-viersilinderturbodiesel met ŉ 6-spoed- outomatiese ratkas. Dié enjin bied 140 kW en 450 Nm. Die Individual is beskikbaar met ŉ 4×4 en al die ander weergawes slegs 4×2. Die BT-50 word in Thailand vervaardig. Die reeks word gedek deur ŉ driejaar/onbeperkte km-waarborg, ‘n diensplan en padbystand. Pryse sal by bekendstelling bekendgemaak word.